b'\n_START_ARTICLE_\nKatrine Veje\n_START_PARAGRAPH_\nKatrine Veje (s. 19. hein\xc3\xa4kuuta 1991) on tanskalainen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4. H\xc3\xa4n on pelannut Tanskan naisten maajoukkueessa kes\xc3\xa4kuun 2019 loppuun menness\xc3\xa4 117 maaottelua ja tehnyt niiss\xc3\xa4 yhdeks\xc3\xa4n maalia. H\xc3\xa4n edusti Tanskaa alle 17-vuotiaiden MM-kisoissa 2008 sek\xc3\xa4 aikuisten EM-kisoissa vuosina 2009, 2013 ja 2017, joista vuoden 2017 kisoissa h\xc3\xa4n saavutti EM-hopeaa. Ensimm\xc3\xa4isen naisten maaottelunsa h\xc3\xa4n pelasi hein\xc3\xa4kuussa 2009._NEWLINE_Veje on edustanut seuratasolla Vejle BK:ta vuoteen 2006, Odense BK:ta 2007\xe2\x80\x932011, ruotsalaista LdB Malm\xc3\xb6\xc3\xa4 2011\xe2\x80\x932013, Br\xc3\xb8ndby IF:\xc3\xa4\xc3\xa4 2014\xe2\x80\x932017, ranskalaista Montpellier HSC:t\xc3\xa4 2017\xe2\x80\x932018 sek\xc3\xa4 englantilaista Arsenalia vuoden 2019 alusta.'